Pandanas

Pandanas (Pandanus) – pandaninių (Pandanaceae) šeimos vienaskilčių augalų gentis.

Dydis vyrauja nuo 1 m aukščio krūmų iki 20 m aukščio medžių. Kamienas storas, šakotas, su lapiniais rumbais. Dažnai turi tankias atramines šaknis. Lapai tiesūs, 0,3-2 m ilgumo. Dvinamiai. Vaisiai rutulio formos, 10-20 cm skersmens, suskaidyti panašiai kaip ananaso vaisiai.

Pandano vaisiai, lapai, žiedai plačiai naudojami Pietryčių Azijos ir Okeanijos virtuvėse. Įvairios augalo dalys naudojamos pastatų statybai, tekstilėje, dekoravime, medicinoje.

Gentyje yra ~600 rūšių.

Kategorija:Pandaniniai